Fiċ-Ċentru tal-Onkoloġija Sir Anthony Mamo ġiet inawgurata sala għaż-żgħażagħ biex ikollhom post fejn jistudjaw meta jkunu qegħdin jieħdu l-kura għall-kanċer. Il-moħħ wara din il-kamra kienet Martina Fenech, żagħżugħa li rebħet il-battalja kontra l-kanċer. Martina qalet li meta saret taf li għandha l-kanċer kienet fil-Form 5, xahrejn biss qabel l-eżamijiet tal-O'Levels. Kellha titfa' l-istudji tagħha fuq l-ixkaffa biex titla' l-Ingilterra fejn qattgħet tliet xhur. Ġurnata qabel siefret irnexxielha tagħmel l-eżami tal-Malti mir-Rainbow Ward. Irrakkuntat kif darba meta kienet Sutton, wieħed mill-voluntiera ta' Puttinu Cares staqsieha x'jista' jsir aħjar fl-appartamenti l-ġodda ta' Puttinu House. Stqarret li hi kellha kulma kellha bżonn, iżda rrealizzat li Malta m'hemmx kamra bħalma kien hemm fl-isptar fl-Ingilterra, fejn il-pazjenti żgħażagħ jistgħu jkomplu bl-istudji tagħhom. Għalhekk issuġġeriet li ssir kamra bħal din, fejn ikunu jistgħu jistudjaw, jilagħbu l-logħob, jaqraw il-kotba u l-magazins, jaraw xi film jew jiltaqgħu mal-ħbieb tagħhom. #td_uid_3_5ee4d9e464b9f .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/01/30185504/Rainbow-Ward-Puttinu-80x60.jpg) 0 0 no-repeat}#td_uid_3_5ee4d9e464b9f .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/01/30202529/abela-rainbow-ward-4-80x60.jpg) 0 0 no-repeat}#td_uid_3_5ee4d9e464b9f .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/01/30202532/abela-rainbow-ward-3-80x60.jpg) 0 0 no-repeat}#td_uid_3_5ee4d9e464b9f .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/01/30202534/abela-rainbow-ward-2-80x60.jpg) 0 0 no-repeat}#td_uid_3_5ee4d9e464b9f .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/01/30202536/abela-rainbow-ward-80x60.jpg) 0 0 no-repeat} 1 minn 5 DOI - Clifton Fenech Din il-kamra llum ġiet inawgurata fil-preżenza tal-Prim Ministru Robert Abela u l-Ministru għas-Saħħa u Deputat Prim Ministru Chris Fearne. Martina, flimkien ma' voluntiera oħra minn Puttinu Cares, kienet preżenti għall-inawgurazzjoni. Qalet li din il-kamra se tagħti kuraġġ liż-żgħażagħ biex ikomplu b'ħajjithom u ma jħallux lill-marda tiddefinixxihom. Il-kamra tilqa' lil żgħażagħ li għandhom bejn 16 u 21 sena. Ġiet tiswa 'l fuq minn €15,000, grazzi għall-għajnuna ta' diversi sponsors, ewlieni fosthom Atlas Insurance b'donazzjoni ta' €11,000. Din il-proposta ta' sala għaż-żgħażagħ morda bil-kanċer kienet waħda mill- proposti tal-eks Membru Parlamentari Ewropew Francis Zammit Dimech. Filmat: Il-PN iniedi 30 proposta għall-ġlieda kontra l-kanċer .td_uid_5_5ee4d9e46dcf8_rand.td-a-rec-img{text-align:left}.td_uid_5_5ee4d9e46dcf8_rand.td-a-rec-img img{margin:0 auto 0 0}